CELEX: 32017D2077
Language: hu
Date: 2017-11-10 00:00:00
Title: A Bizottság (EU) 2017/2077 végrehajtási határozata (2017. november 10.) a 24 GHz-es frekvenciasávban alkalmazott, kis hatótávolságú gépjárműradarok időben korlátozott használatára vonatkozó közösségi harmonizálásáról szóló 2005/50/EK határozat módosításáról (az értesítés a C(2017) 7374. számú dokumentummal történt) (EGT-vonatkozású szöveg. )

14.11.2017   
            
            
               HU
            
            
               Az Európai Unió Hivatalos Lapja
            
            
               L 295/75
            
         A BIZOTTSÁG (EU) 2017/2077 VÉGREHAJTÁSI HATÁROZATA
   (2017. november 10.)
   a 24 GHz-es frekvenciasávban alkalmazott, kis hatótávolságú gépjárműradarok időben korlátozott használatára vonatkozó közösségi harmonizálásáról szóló 2005/50/EK határozat módosításáról
   
      
         (az értesítés a C(2017) 7374. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozatra („Rádióspektrum-határozat”) (1) és különösen annak 4. cikke (6) bekezdésére,
   mivel:
   
               (1)
            
            
               A 2011/485/EU bizottsági végrehajtási határozattal (2) módosított 2005/50/EK bizottsági határozat (3) harmonizálja a 24 GHz-es frekvenciasáv elérhetőségének és hatékony használatának műszaki feltételeit kis hatótávolságú gépjárműradarok vonatkozásában. Ezek a radarok elősegítik a személygépkocsik összeütközésének megelőzését.
            
         
               (2)
            
            
               A 2005/50/EK határozat statisztikai beszámolókészítési kötelezettséget rótt a tagállamokra, beleértve a 24 GHz-es frekvenciasávot használó kis hatótávolságú radarokkal felszerelt gépjárművek számára vonatkozó adatok évente történő összesítésére vonatkozó követelményt.
            
         
               (3)
            
            
               Míg a 24 GHz-es frekvenciasáv kis hatótávolságú radarok általi használatának megfigyelésére vonatkozó kötelezettség továbbra is fennáll, aránytalannak tűnik az a követelmény, hogy minden nemzeti hatóságnak – a 2005/50/EK határozatban foglaltak szerint – rendszeres, évenkénti statisztikai adatszolgáltatást kell végeznie. A nemzeti igazgatási erőforrások hatékonyabb kiaknázását biztosítaná, ha a tagállamok csak a Bizottság kérésére nyújtanák be ezeket a statisztikai jelentéseket. A Bizottság abban a lehetséges, de nem valószínű esetben kérhetné ezeket a statisztikai jelentéseket, ha zavarásokról, vagy a 24 GHz-es radarral felszerelt gépjárművek számának jelentős növekedéséről érkezne jelentés.
            
         
               (4)
            
            
               A 2005/50/EK határozat elfogadása óta nem érkezett káros zavarásról szóló jelentés a határozat védelme alatt álló szolgálatoktól. A 24 GHz-es frekvenciasávot használó kis hatótávolságú radarokkal felszerelt gépjárművek száma általában továbbra is alacsony és mindenesetre jóval alacsonyabb az egyes tagállamokban forgalomban lévő gépjárművek teljes számának 7 %-os küszöbértékénél. Ezt a küszöbértéket tekintik annak a kritikus aránynak, amelynél alacsonyabb érték esetén feltételezhető, hogy a 24 GHz-es sáv többi felhasználóját nem éri káros zavarás.
            
         
               (5)
            
            
               A 2005/50/EK határozatot ezért ennek megfelelően módosítani kell.
            
         
               (6)
            
            
               Az e határozatban előírt intézkedések összhangban vannak a Rádióspektrum-bizottság véleményével,
            
         ELFOGADTA EZT A HATÁROZATOT:
   1. cikk
   A 2005/50/EK határozat a következőképp módosul:
   
                
            
            
               A határozat mellékletében az „A következő adatokat kell évente összesíteni:” szövegrész helyébe a következő szöveg lép:
               
                  „A Bizottság kérésére a következő adatokat kell összesíteni:”
               
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2017. november 10-én.
      
         
            a Bizottság részéről
         
         Mariya GABRIEL
         
            a Bizottság tagja
         
      
   
   
      (1)  HL L 108., 2002.4.24., 1. o.
   
   
      (2)  A Bizottság 2011/485/EU végrehajtási határozata (2011. július 29.) a 24 GHz-es frekvenciasávban alkalmazott, kis hatótávolságú gépjárműradarok időben korlátozott használatára vonatkozó közösségi harmonizálásáról szóló 2005/50/EK határozat módosításáról (HL L 198., 2011.7.30., 71. o.).
   
      (3)  A Bizottság 2005/50/EK határozata (2005. január 17.) a 24 GHz-es frekvenciasávban alkalmazott, kis hatótávolságú gépjárműradarok időben korlátozott használatára vonatkozó közösségi harmonizálásáról (HL L 21., 2005.1.25., 15. o.).